שו"ת רשב"ץ (תשב"ץ)/חלק ב/ס
עוד תנס אל מרדכי נ'גאר יצ"ז

שאלה ס:
שאלת על יין ששלח אנוס א' ממיורקא ליהודי אחד והם חביות מגופות ועל המגופ' כתב כשר ואמר לו בכתבו כי יהודי אחד ממורביטר שלחם לו והוא טהרו אמנם כתב היהודי המטהרו לא הגיע אלא שאמר לו האנוס בכתבו כי עדין לא הגיע לידו ועם מוקדם ישלחנו מהו לסמוך על זה:

תשובה:
ודאי שהאנוסים אינם נאמנים על הכשר היין ולא יהא אלא שהם חשודים על אותו דבר וקי"ל (יומא ע"ח ע"א) דחשוד בדבר אינו נאמן על שלו ודי לנו בזאת הטענה לפסלם בעדות יינם אבל מה שאפשר לומר בזה היין הוא שהיין הזה ודאי לא עשאו האנוס הזה שהרי לא נעשה במיורקא והכל מכירין במראהו וטעמו שממלכות באלנסיה הוא ודבר נודע לכל הוא שהאנוסים אי משכחי התירא לא שבקו התירא ושתו איסורא וכן הוא ברור שאין עושין סחורה ביין נסך אחר שנתברר זה מהם יש לומר שהאמת הוא שהיין הזה שיהודי טהרו ושלחו אל האנוס מה יש לחוש שמא פתח החביו' ונסכם ואח"כ סתמם אין לחוש לכל זה שאנו בקיאים בהם שאין חיבת נסוך עליהם ויש לנו לסמוך בזה כמו שסמך רבא דשדר קורבנא לבר שישך ביום אידו משום דקי"ל בעכו"ם דלא פלח לע"ז כדאי' בפ' בתרא דע"ז (ס"ה ע"א) וזה הי' כדאי להכשיר כל יין הבא ממורביטר בארצו' האלה ע"י אנוסין ודומה ליין מוריס חלב מלח חלתית גבינה בסוריא דפ' אין מעמידין (ל"ט ע"ב) אלא לפי שיש לחוש בקצת אנוסים שמא קלקלו מעשיהם ואפילו במקום התירא אכלי איסורא אין אני סומך להתיר כן לכל.
ואני רגיל לומר למי שבא לו יין אם אתה סומך על המשלחו שתהו אתה בביתך והזהר שלא תמכרנו לישראל שאינו בקי במשלחו אבל בנדון הזה יש להתירו לכל מפני שהאנוס המשלחו כ' ליהודי שנשתלח אליו ושעם מוקדם ישלח אליו כתב היהודי המטהרו ודומה זה לביצי עוף הנקחין מהעכו"ם באומר של עוף פלוני הטהור הוא כדאי' בפ' א"ט (ס"ג ע"ב) וכן בעוברי דגים כמ"ש המפרשים ז"ל בפ' אין מעמידין וטעמא דמילתא דכיון דאמר של עוף פלוני או של דג פלוני וטהורין הם אי לאו קושטא הוא לא הוה אמר הכי כי היכי דלא לישתכח שקרא ואתי לידי כסופא ואם בעכו"ם גמור אנו סומכין בכך כ"ש באנוס דלא מתפקר כולי האי למספי לישראל איסורא במילתא דאפשר למיקם עלה אי שקרא היא אי קושטא וכיון שזה אומר אשלח לך כתבו של ישראל הרי זה כאומר של עוף פלוני וטהור שיכול הדבר להתברר ולא חיישי' לשקרא וכ"ש דאיכא למימר בהא מלתא מאי דאמרינן בסוף אין מעמידין (מ' ע"ב) גבי כהן בתרומה ובבכורו' בענין החשוד על הבכורו' דחייש ואמר אי שמעי בי רבנן מפסדי לה מינאי וגם האנוס יחוש שמא יאסרו הקהל יינו אם בתירוש יכחש בם ובודאי שהנדון הזה דומה לביצים עם מה שהקדמתי מענינן דרובייהו לא שבקי התירא ושתו איסורא ולא עבדי סחורה ביין נסך ואין בחבת נסוך עליהם לשתום ולסתום ולגוף זה נראה לי בזה וכדאי הוא לסמוך עליו: